Notum fieri volumus omnibus Dei fidelibus tam presentibus quam futuris quoniam Boso, prior Patriciacensis, et fratres ejusdem loci nostram adierunt presentiam super ecclesia sancti Iniani, quam sui juris esse dicebant, nostram misericordiam implorantes; nos itaque precibus et voluntati prioris et fratrum annuentes, ego Stephanus, Dei gratia Eduensis episcopus, et ecclesie Eduensis totus conventus predictam ecclesiam Deo et sancto Benedicto et Patriciacensis ecclesie fratribus modo et in futurum libere et quiete habendam concedimus, et ne nostra donatio in posterum, quod absit, irrita fiat nostre autoritatis sigillo et nostrorum canonicorum presentia et testimoniis assignatam in communi capitulo confirmamus. Signum Stephani episcopi. Sig. Abbonis, decani. Sig. Guillielmi, precentoris. Sig. Goisfridi, archidiaconi cardinalis. Sig. Seguini, archidiaconi. Sig. Roitini, archipresbiteri. Sig. Hugonis de Glana. Sig Gualterii, dapiferi. Sig. Tetbaldi. Sig. Stephani de Balna. Sig. Gualterii Oricoli. Sig. Fulconis. Sig. Johannis de Lyriaco. Sig. Humberti de Monte sancti Johannis. Sig. Humberti de Monte Moreto. Sig. Stephani de Rocha et omnes alii laudaverunt. Signum Roberti de Tortiaco. Ex parte prioris Patriciacensis testes sunt: Bernardus Magabri; Hugo de Havesia; Guillielmus de Floriaco; Bernardus, presbiter de Dompetra; Rainaldus, presbiter; Lethaldus, famulus prioris. Actum publice anno dominice incarnationis M°C°XXX°, feria secunda intra octabas Pentecostes, regnante rege Ludovico, anno XX°II°.